Hvilke størrelser senge findes der?
Senge fås i et utal af størrelser. Grundlæggende kan man tale om hhv. senge til voksne og børn, som så hver især fås i en række forskellige mål.  Til voksne tæller nogle af de mest populære størrelser 80x200, 90x200, 120x200, 140x200, 160x200 og 180x200 cm. Foruden disse størrelser finder du også nogle, der er lidt mindre almindelige. Disse tæller bl.a. 70x200, 100x200, 200x200, 180x210, 210x210, 220x200 og 220x220 cm. Senge som måler 90 cm i bredden eller derunder kaldes gerne for enkeltsenge. Senge som måler 120 cm eller 140 cm i bredden kaldes gerne halvanden mands senge, 1,5 mands senge eller 3-kvart senge (tre-kvart / trekvart). En seng som måler 160 cm eller 180 cm i bredden betragtes typisk som en dobbeltseng. Helt brede senge, såsom de der måler 200 cm eller 210 cm i bredden betegnes typisk med ord som king size (kingsize) eller queen size senge (queensize). Disse kæmpe senge vil være den bedst tænkelige løsning, hvis du og din familie virkelig har brug for at kunne brede jer - eventuelt i forbindelse med samsovning.